CELEX: 62020CN0095
Language: mt
Date: 2020-02-25 00:00:00
Title: Kawża C-95/20: Talba għal deċiżjoni preliminari mressqa mill-Administrativen sad – Varna (il-Bulgarija) fil-25 ta’ Frar 2020 – “VARCHEV FINANS” EOOD vs Komisia za finansov nadzor

25.5.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 175/4
            
         
      Talba għal deċiżjoni preliminari mressqa mill-Administrativen sad – Varna (il-Bulgarija) fil-25 ta’ Frar 2020 – “VARCHEV FINANS” EOOD vs Komisia za finansov nadzor
      (Kawża C-95/20)
      (2020/C 175/04)
      Lingwa tal-kawża: il-Bulgaru
      
         Qorti tar-rinviju
      
      Administrativen sad – Varna
      
         Partijiet fil-kawża prinċipali
      
      
         Rikorrenti:“VARCHEV FINANS” EOOD
      
         Konvenuta: Komisia za finansov nadzor
      
         Domandi preliminari
      
      
                  1)
               
               
                  L-Artikolu 56(2), ikkunsidrat flimkien mal-Artikolu 72(2) u mal-Anness I tar-Regolament Delegat tal-Kummissjoni (UE) 2017/565 tal-25 ta’ April 2016 li jissupplimenta d-Direttiva 2014/65/UE tal-Parlament Ewropew u tal-Kunsill rigward rekwiżiti organizzazzjonali u kundizzjonijiet għall-operat għal ditti tal-investiment u termini definiti għall-finijiet ta’ dik id-Direttiva (1) jirrikjedi:
                  
                              —
                           
                           
                              li l-impriżi ta’ investiment iżommu aġġornat reġistru individwali u separat (bħala database bl-informazzjoni) b’entrati dwar l-evalwazzjonijiet imwettqa fir-rigward tal-adegwatezza u tal-adattabbiltà ta’ kull klijent, bil-kontenut previst fl-Artikolu 25(2) u (3) tad-Direttiva 2014/65/UE tal-Parlament Ewropew u tal-Kunsill tal-15 ta’ Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE u fl-Artikolu 50 tar-Regolament Delegat 2017/656?
                              Jew huwa biżżejjed li l-informazzjoni msemmija iktar ’il fuq tkun disponibbli għand l-impriża ta’ investiment u tkun annessa mal-fajl tal-klijent ikkonċernat konformement mal-Artikolu 25(5) tad-Direttiva 2014/65 u li din l-informazzjoni tinżamm b’mod li tkun aċċessibbli għal użu futur mill-awtorità kompetenti u b’mod li jkunu ssodisfatti r-rekwiżiti tal-Artikolu 72(1) tar-Regolament Delegat 2017/656?
                           
                        
            
                  2)
               
               
                  L-Artikolu 72(2), flimkien mal-Anness I tar-Regolament Delegat 2017/565 jirrikjedi:
                  
                              —
                           
                           
                              li l-impriżi ta’ investiment iżommu aġġornat reġistru individwali u separat (bħala database bl-informazzjoni) b’entrati dwar l-informazzjoni dwar l-ispejjeż u l-ħlasijiet assoċjati mogħtija lil kull klijent, bil-kontenut previst fl-Artikolu 45 tar-Regolament Delegat 2017/565 fir-rigward tal-klijenti kollha?
                              Jew huwa biżżejjed li l-informazzjoni msemmija iktar ’il fuq tkun disponibbli għand l-impriża ta’ investiment u tkun annessa mal-fajl tal-klijent ikkonċernat konformement mal-Artikolu 25(5) tad-Direttiva 2014/65 u li din l-informazzjoni tinżamm b’mod li tkun aċċessibbli għal użu futur mill-awtorità kompetenti u b’mod li jkunu ssodisfatti r-rekwiżiti tal-Artikolu 72(1) tar-Regolament Delegat 2017/656?
                           
                        
            
         (1)  ĠU 2017, L 87, p. 1.